CELEX: 52011PC0373
Language: mt
Date: 2011-06-17
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-Mobilizzazzjoni tal-Istrument tal-Flessibilità

|
			
		
		
		52011PC0373
		
			Proposta għal DEĊIŻJONI TAL-PARLAMENT EWROPEW U TAL-KUNSILL dwar il-Mobilizzazzjoni tal-Istrument tal-Flessibilità /* KUMM/2011/0373 finali */
			
				
		
		
			
			   	MEMORANDUM TA’ SPJEGAZZJONI
Il-Ftehim Interistituzzjonali
tas-17 ta' Mejju 2006[1] jippermetti
l-mobilizzazzjoni tal-Istrument tal-Flessibilità sabiex ikun possibbli
l-finanzjament ta' nefqa identifikata b'mod ċar li ma tistax tiġi
ffinanzjata fi ħdan il-limiti massimi disponibbli għal intestatura
waħda jew aktar tal-qafas finanzjarju multiannwali.
Skont il-punt 27 tal-Ftehim
Interistituzzjonali, u wara li eżaminat il-possibbiltajiet kollha
għall-approprjazzjonijiet ta' riallokazzjoni taħt l-intestatura 4,
il-Kummissjoni tipproponi li timmobilizza l-Istrument tal-Flessibbiltà
għall-finanzjament tal-Politika Ewropea tal-Viċinat, għal ammont
ta' EUR 153,3 miljun lil hinn mil-limitu massimu tal-intestatura 4.
Iż-żewġ fergħat
tal-awtorità baġitarja huma mfakkra li l-pubblikazzjoni
tad-Deċiżjoni f’Il-Ġurnal Uffiċjali tal-Unjoni Ewropea m'għandhiex
issir aktar tard mill-pubblikazzjoni tal-baġit għas-sena 2012.
Proposta għal
DEĊIŻJONI TAL-PARLAMENT EWROPEW
U TAL-KUNSILL
dwar il-Mobilizzazzjoni tal-Istrument tal-Flessibilità
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw il-Ftehim
Interistituzzjonali tas-17 ta' Mejju 2006 bejn il-Parlament
Ewropew, il-Kunsill u l-Kummissjoni dwar id-dixxiplina baġitarja u
l-ġestjoni finanzjarja tajba[2], u b'mod partikulari
l-ħames paragrafu tal-punt 27 tiegħu,
Wara li kkunsidraw il-proposta
mill-Kummissjoni Ewropea,
Billi, wara li eżaminaw il-possibiltajiet
kollha għall-approprjazzjonijiet ta' riallokazzjoni taħt
l-intestatura 4, jidher li hu meħtieġ li jiġi mmobilizzat
l-istrument tal-flessiblità sabiex jikkumplimenta l-finanzjament fil-baġit
ġenerali tal-Unjoni Ewropea għas-sena finanzjarja tal-2012, lil hinn
mill-limitu massimu tal-intestatura 4, ta' EUR 153,3 miljun lejn
il-finanzjament tal-Politika Ewropea tal-Viċinat.
ADOTTAW DIN ID-DEĊIŻJONI: 
Artikolu 1
Għall-baġit ġenerali tal-Unjoni
Ewropea għas-sena finanzjarja 2012, l-istrument tal-flessibilità
għandu jintuża biex jipprovdi s-somma ta’ EUR 153,3 miljun
f’approprjazzjonijiet għall-impenji fl-intestatura 4.
Dak l-ammont għandu jintuża biex
jikkumplimenta l-finanzjament ta' EUR 153 343 576 għall-Politika
Ewropea tal-Viċinat taħt intestatura 4.
Artikolu 2
Din id-Deċiżjoni għandha
tiġi ppubblikata f'Il-Ġurnal Uffiċjali tal-Unjoni Ewropea.
Magħmul fi Brussell, 
Għall-Parlament Ewropew                           Għall-Kunsill
Il-President                                                    Il-President
[1]               ĠU C 139, 14.06.2006, p. 1.
[2]               ĠU C 139, 14.6.2006, p. 1.